বছর দুয়েক আগে আমরা যখন ব্যাপকভাবে এই সেমিনার-আলোচনা অনুষ্ঠান করতে লাগলাম তখন কিন্তু আমরা অন্যান্য দলের লোকদেরকে তেমন পাই নাই, আমরা দাওয়াত দিয়েছি তাদের। বিভিন্ন মামলা-মকদ্দমা, বিভিন্ন রাজনৈতিক সংকটের কারণে। যারা বিরোধীদলে আছেন বা যারা অন্যান্য দল করছেন, তাদেরকেও আমরা দাওয়াত করেছি। তাদের বাড়িতে গিয়েছি, অফিসে গিয়েছি। কিন্তু তাদের অনেককেই আমরা পাই নি। অনেকে বলেছেন, আমাদের নামে মামলা আছে, আমরা কীভাবে আপনাদের অনুষ্ঠানে আসবো? অনেকে বলেছেন যে, আমরা আপনাদেরকে সহযোগিতা করবো তবে এখন তো আমরা পারছি না। অনেকে আবার এই অভিযোগ করেছেন যে, সরকারী দলের লোকেরা মিটিংয়ে থাকবেন আমরা কিভাবে আসবো? এই পরিস্থিতিতে বাস্তব ক্ষেত্রে অনেককেই আমরা পাই নি। কিন্তু আমাদের কাজ তো করতে হবে, কাজেই আমরা আমাদের চলার পথে সহযোগী হিসেবে যাদেরকে পেয়েছি তাদেরকে নিয়েই কাজ করছি। আমরা আসলে ১৬ কোটি মানুষকে নিয়েই কাজ করতে চাই, এখানে এতে সরকার আর বিরোধীদলের মধ্যে ধারণাগতভাবে কোনো পার্থক্য আমাদের কাছে নেই।